લગ્નજીવનને દસકો વીતી ગયો છતાં પણ આ ચારે ફ્રેન્ડસ દર બે મહીને એકલી ભેગી થાય છે. અને આખો દિવસ પોતાની ઈચ્છા મુજબ વિતાવે છે. આ સમય દરમિયાન તેમના બાળકોને તેમના હસબંડ સાચવી લે છે. તેઓ જુના દિવસોને ફરીફરી મન ભરીને જીવી લે છે. તેમનું માનવું છે કે આમ કરવાથી તેમનો જીવન જીવવા પ્રત્યેનો ઉત્સાહ હજુ પણ પહેલાના જેવોજ જળવાઈ રહ્યો છે. વર્ષમાં બે વખત પોતપોતાના હસબંડ અને બાળકો સાથે એકઠા થાય છે. ઉપરાંત અવારનવાર બાળકોને એકબીજાના ઘરે સ્લીપઓવર માટે મોકલે છે. આ રીતે તેમની દોસ્તીને બીજી જનરેશન સુધી આગળ લંબાવે છે. આમ બાળકો દોસ્તીને કારણે તેઓ પોતાના ચાઈલ્ડ હુડને જીવંત રાખી શક્યા છે.